Publication: Magyar Közlöny
Issue: MK-2003-43 (Year: 2003, Number: 43)
Era: 1990-2004
Section: [2. számú melléklet a 28/2000. (IX. 21.) OM rendelethez]
Paragraph Index: 511

10. évfolyam Évi óraszám: 111 óra Belépõ tevékenységformák Mérések, kísérletek elvégzése, eredményeik rögzítése, értelmezése, összefüggések, törvényszerûségek felismerése, befolyásoló tényezõk hatásának vizsgálata. Manuális készségfejlesztés, munkatapasztalatok szerzése a gyakorlatok elvégzésével. A minõség szerepének felismerése a nyersanyag-elõállítás és -feldolgozás terén. A különbözõ élelmiszer-ipari látogatások során az egyes ágazatokhoz tartozó szakmák közötti hasonlóság és különbözõség felfedezése. Témakörök Tartalmak Üzemek látogatása Látogatandó területek: — múzeumok, ipartörténeti, néprajzi gyûjtemények, — egyes élelmiszer-ipari ágazatok, — az egyes élelmiszer-ipari ágazatok kötõdõ további üzemek. Vízvizsgálatok A vízgazdálkodás alapjai, vízminõségi mutatók (lúgosság, keménység, oxigéntartalom) meghatározása, ionok kimutatása. Alaptápanyagok vizsgálata Szénhidrátok, fehérjék, zsírok, olajok, tej, sajt, liszt, szárított termékek vizsgálata, minõségmutatók mérése. Egyéb vizsgálatok Érzékszervi vizsgálatok, minõsítés. A vizsgálatok irányelvei, minõség és az arra ható tényezõk. Zsengeségmérés, viszkozitásmérés, hõmérséklet hatása az elhasználódásra. Minõség-ellenõrzés, minõségszabályozás Minõség fogalma, a minõséget meghatározó tényezõk. Minõsítés és alapdokumentumai. A továbbhaladás feltételei A tanulók adott szempontok szerint figyeljenek meg tényeket, jelenségeket, folyamatokat, értsék meg az összefüggéseket, értékeljék, elemezzék tapasztalataikat, azonosítsanak tanult fogalmakat. Ismerjék fel az élelmiszer-ipari szakmákban látott mûveleteket, tudják azokat összerendelni termékekkel, eljárásokkal. Készítsenek a laboratóriumi gyakorlatokról jegyzõkönyvet, az üzemlátogatásokról, más tapasztalataikról magadott szempontok alapján beszámolót. Munkamûveletek, munkahelyzetek kipróbálása során alkalmazkodjanak az adott terület rendjéhez, fogadják el és maradéktalanul tartsák be a termelõüzemekre vonatkozó magatartási szabályokat. Részben önállóan is végezzenek el produktív gyakorlati tevékenységeket, eközben helyesen használják az eszközöket, tartsák be a mûveleti utasításokat, használják fel megfelelõen az élelmiszeripari anyagokat. Tudják ismertetni a gyakorlatban alkalmazott legalapvetõbb elméleti ismereteiket.

Source: https://magyarkozlony.hu/hivatalos-lapok/3bf8730af1b3595fb6b226ee411214b86221b151/dokumentumok/e23f4aa14cc9e6e39ad67d8c49dc9d0b2a709ef3/letoltes